CELEX: 62009CA0322
Language: el
Date: 2010-11-18 00:00:00
Title: Υπόθεση C-322/09 P: Απόφαση του Δικαστηρίου (τρίτο τμήμα) της 18ης Νοεμβρίου 2010 — NDSHT Nya Destination Stockholm Hotell & Teaterpaket AB κατά Ευρωπαϊκής Επιτροπής [Αίτηση αναιρέσεως — Κρατική ενίσχυση — Καταγγελία ανταγωνιστή — Παραδεκτό — Κανονισμός (ΕΚ) 659/1999 — Άρθρα 4, 10, 13 και 20 — Απόφαση της Επιτροπής να μη δώσει συνέχεια στην καταγγελία — Χαρακτηρισμός των μέτρων από την Επιτροπή, εν μέρει, ως μη αποτελούντων κρατικές ενισχύσεις και, εν μέρει, ως υφισταμένων ενισχύσεων συμβατών με την κοινή αγορά — Άρθρο 230 ΕΚ — Έννοια του όρου δυνάμενη να προσβληθεί πράξη ]

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/14
            
         Απόφαση του Δικαστηρίου (τρίτο τμήμα) της 18ης Νοεμβρίου 2010 — NDSHT Nya Destination Stockholm Hotell & Teaterpaket AB κατά Ευρωπαϊκής Επιτροπής
   (Υπόθεση C-322/09 P) (1)
   
   (Αίτηση αναιρέσεως - Κρατική ενίσχυση - Καταγγελία ανταγωνιστή - Παραδεκτό - Κανονισμός (ΕΚ) 659/1999 - Άρθρα 4, 10, 13 και 20 - Απόφαση της Επιτροπής να μη δώσει συνέχεια στην καταγγελία - Χαρακτηρισμός των μέτρων από την Επιτροπή, εν μέρει, ως μη αποτελούντων κρατικές ενισχύσεις και, εν μέρει, ως υφισταμένων ενισχύσεων συμβατών με την κοινή αγορά - Άρθρο 230 ΕΚ - Έννοια του όρου «δυνάμενη να προσβληθεί πράξη»)
   2011/C 13/22
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: NDSHT Nya Destination Stockholm Hotell & Teaterpaket AB (εκπρόσωποι: M. Merola και L. Armati, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: L. Flynn και T. Scharf)
   
      Αντικείμενο
   
   Αίτηση αναιρέσεως ασκηθείσα κατά της αποφάσεως του Πρωτοδικείου (πρώτο τμήμα) της 9ης Ιουνίου 2009, T-152/06, NDSHT κατά Επιτροπής, με την οποία το Πρωτοδικείο έκρινε απαράδεκτη προσφυγή περί ακυρώσεως της αποφάσεως της Επιτροπής, που περιλαμβάνεται στα έγγραφα της 24ης Μαρτίου και της 28ης Απριλίου 2006, περί μη κινήσεως της διαδικασίας του άρθρου 88, παράγραφος 2, της Συνθήκης ΕΚ, κατόπιν της καταγγελίας της προσφεύγουσας σχετικά με ενισχύσεις που φέρονται ότι χορηγήθηκαν στη Stockholm Visitors Board AB από τις σουηδικές αρχές, υπό τη μορφή διαφόρων ειδών επιδοτήσεων καταβληθεισών από τον Δήμο Στοκχόλμης — Πράξεις δεκτικές προσφυγής
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 9ης Ιουνίου 2009, T-152/06, NDSHT κατά Επιτροπής.
            
         
               2)
            
            
               Απορρίπτει την ένσταση απαραδέκτου που προέβαλε η Επιτροπή των Ευρωπαϊκών Κοινοτήτων ενώπιον του Πρωτοδικείου.
            
         
               3)
            
            
               Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης προκειμένου αυτό να αποφανθεί επί των αιτημάτων της NDSHT Nya Destination Stockholm Hotell & Teaterpaket AB περί ακυρώσεως της αποφάσεως της Επιτροπής των Ευρωπαϊκών Κοινοτήτων, που περιέχεται στα έγγραφα της 24ης Μαρτίου και της 28ης Απριλίου 2006, να μη δώσει συνέχεια στην εξέταση της καταγγελίας που η εταιρία αυτή είχε καταθέσει σχετικά με τεκμαιρόμενες παράνομες κρατικές ενισχύσεις που χορήγησε ο Δήμος Στοκχόλμης στη Stockholm Visitors Board AB.
            
         
               4)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 233 της 26.6.2009, σ. 12.